**930429402049**

**87085648165**

**ИСАТАЙ Жанат Колегенқызы,**

**№188 мектеп-гимназиясының бастауыш сынып мұғалімі.**

**Алматы қаласы**

**ОТБАСЫ – ТӘРБИЕ КӨЗІ**

|  |  |
| --- | --- |
| **Мақсаты:** | Парасатты, мейірімді, жан дүниесі бай ұрпақ тәрбиелеуде ата-ананың рөлін көрсету. Бала тәрбиесінде ұлттық құндылықтарды дәріптеу, ата-аналардың мектеппен, мұғаліммен тығыз байланысын арттыру. |
| **Құндылықтарды дарыту** | Ұлттық құндылықтары туралы түсініктерін кеңейту. |
| **Ресурстар:** | Интерактивті тақта, слайд. |
| **Үлестірмелі материалдар** | Конверт, үлестірмелі қағаздар, жадынама. |
| **Өтілу барысы:** | |

|  |  |  |  |
| --- | --- | --- | --- |
| **Кезеңі/**  **уақыты** | **Мұғалім әрекеті** | **Ата-ана әрекеті** | **Ресурстар**  **Сабақтың техникалық құрал-жабдықтары** |
| **Ұйымдастыру кезеңі**  **7 минут** | **Ата-аналарды қарсы алу**.  «Амандасу» әдісі  Таныстыру.  **«Достық» тренингі** Ата-аналар шеңбер болып, қатарға тұрады. Лента беріледі. Лентаны ұстап, өзін таныстырып, келесі ата-анаға ұсынады. Барлық ата-аналар таныстыруын аяқтағаннан кейін, лентаның ұшын байлап, шеңбер жасап ұстап тұрады. Лентаны жоғары лақтырып, топпен бірге қағып алады. Екінші рет лентаны лақтырып, ата-аналар шеңбердің ортасына кіреді.  **Психологиялық ахуал қалыптастыру**.  **«Жұмсақ шеңбер» әдісі**  **Мақсаты:** топты біріктіру, команда қалыптастыру, топта жағымды ахуал қалыптастыру.  **Топқа бөлу**.  **Көбелек арқылы** Ата-аналар көбелектердің ішінен түстеріне қарай өздері таңдап алады. 3 түрлі көбелектердің қанаттарында отбасыға байланысты мақал-мәтелдер жасырылған. Әр ата-ана мақалдың жалғасын айтады. Көбелектердің түстеріне қарай орындарына отырады.   1. Ұлттық тағамдар 2. Ұлттық дәстүр 3. Ұлттық ойындар | Ата-аналар мұғаліммен, қонақтармен амандасады, топ бойынша орындарына отырады. | Амандасу түрлері. Қызықты әдіс-тәсіл. - YouTube  Таспа,түрлі түсті қағаздан жасалған көбелектер |
| **Сабақ басы**  **5 минут** | 1.Сабақтың тақырыбын, мақсатын таныстыру.  «Отбасы – тәрбие көзі»  2. Кіріспе сөз.  Жанұяның береке – бірлігі әр сәбидің, әр баланың болашақ қадамы. Өйткені, ұяда не көрсең, ұшқан да соны ілесің. Отбасы – ол да бір шағын ғана мемлекет. Бүгін міне осы отбасы арасындағы татулықты, дәстүрді, өнерді жалғастырып келе жатқан отбасылар бар. Баланың басты ұстазы-ата-анасы.Ата-ананың үйдегі қарым-қатынасы, киім киюі, мінез-құлқы бәрі-бәрі балаға үлгі.Өйткені «Қарағайға қарап тал өседі, жанұяға қарап бала өседі». Бала отбасында әкеден-ақыл, шешеден- мейір алады. Олай болса, бүгінгі «Отбасы – тәрбие көзі» атты семинарымызды бастайық! |  | Слайд |
| **Ортасы**  **20 минут** | Топтық жұмыс: 1-тапсырма  Алдымен 3 конвертті ұсыну. Ішіндегі сөздер: (Обал болады, ұят болады, жаман болады)  Қазақ халқы «Тәрбие -тал бесіктен» дей отырып осы үш сөзбен-ақ ұлтты тәрбиелеген. Ендеше осы сөздерді басшылыққа ала отырып, топтық жұмысты жұмыла орындауға шақырамыз.  **1-топ: «Ұлттық тағамдар» (Обал болады)**  Ата-аналарға қатық, тұз дәмдеуіштер беріледі. Берілген дәмдеуіштерді қосып, сықпа құрт жасайды. Май, тары, қант дәмдеуіштерді қосып жент жасайды.  **2-топ: «Ұлттық дәстүр» (Жаман болады)**  Ұсынылатын заттар: бесік, бас киім, шөп, төрт түлік мал т.б.  Осы заттарға байланысты қазақтың тыйым сөздерін тауып, тәрбиелік мәнін ашып айтсаңыздар.  **3-топ: «Ұлттық ойындар» (Ұят болады)**  «Бес тас» ойыны  **«Жасырын сөз» ойыны.**  Әр топтан 1 ойыншы шығып, жасырын сөзді өзі көрмей қолында ұстайды, қалған команда мүшелері не екенін мимика арқылы түсіндіреді.  1-топ Жент жасау  2-топ Бесікке салу дәстүрі  3-топ «Бес тас» | Тамақтың құрамын айтудың қажеті жоқ, әдебін дәстүрмен байланыстырып айту.  Ата-аналар тапсырмаларды топта талқылап, бірлесіп орындайды.  Ұлттақ тағам, ұлттық дәстүр және ұлттық ойын түрлерін топпен көрсетеді. | Конверт  Тағамдар  Жент, сары май, қант  Бесік, бас киім, төрт түлік мал макеті  Фотосуреттер |
| **Соңы** | **«Бала біздің гүліміз»**  Гүл күлтелеріне болашақта балаларының бойынан көргісі келетін жақсы қасиеттерін жазады. Жазған күлтелерді бүктейді. Бүктелген күлтелерді әр ата-ана суға салады. Суға салғанда, күлтелер ашылып, гүл болады. |  | Су құйылған ыдыс,түрлі түсті қағаздан жасалған гүлдер,қаламдар |
| **Кері байланыс** | Ата-аналардың бүгінгі семинардан алған әсерлерін айтады.  Семинарға қатысқан әрбір ата-анаға алғыс айтып, гүл шоқтарын таратып беру. |  | Жемістен жасалған гүл шоқтары |

***Дүйсенбі****: Ұлттық киім күні (ұлттық нақышта киіну)*

***Сейсенбі****: Шежіре күні (жеті ата жаттау, туыстық атаулар)*

***Сәрсенбі:*** *Өнер немесе қолөнер күні (домбыра, кесте, тоқыма)*

***Бейсенбі:*** *Тілдер күні (тек қазақ тілінде сөйлеу, мақалдар мен жұмбақтар)*

***Жұма:*** *Ұлттық тағам күні (ұлттық тағам мәзірі)*

***Сенбі:*** *Ұлттық ойындар (асық, тоғызқұмалақ, бес тас)*

***Жексенбі****: Көрісу күні (туған туыс, көршілермен көрісу, амандасу)*

Жаднама